За изчисляване на подходящите размери е необходимо да се съобразите с големината на тоалетката или мивката, над която ще бъде поставено огледалото. Оптималният вариант е с ширина, равна на ширината на мивката за перфектно подравняване. Нелоша опция е и малко по-тясно огледало.
По отношение на височината ви препоръчваме да потърсите огледала, които са поне с около 30 см над и под линията на очите на хората, които ще го използват при оглеждане. По-високото огледало осигурява повече зрителни ъгли, а и създава внушение за по-голямо пространство в банята.